Hið árlega Bárumót í sundi var haldið í Bjarnalaug á Akranesi 22. janúar . Á því móti reyna með sér 8 - 12 ára krakkar úr sundfélaginu og á eftir er slegið upp mikilli pizzuveislu . Allir keppendur fá verðlaunapening og stigahæsta stelpan og stigahæsti strákurinn fá farandbikara sem gefnir eru til minningar um Báru Daníelsdóttur . Mótið gekk mjög vel og voru miklar bætingar hjá þessum efnilegu sundmönnum en um 50 keppendur mættu til leiks . Á myndinni eru stigahæstu einstaklingarnir , þau Salóme Jónsdóttir og Kristinn Gauti Gunnarsson . Helgi Daníelsson , bróðir Báru , afhenti þeim glæsilega bikara að móti loknu .